rlitschk/wikidir huggingface dataset:
Henning Scherf (* 31. Oktober 1938 in Bremen) weer vun den 4. Juni 1995 bit to’n 8. November 2005 Präsident vun den Bremer Senat un Börgermeester vun de Free Hansestadt Bremen. Nah dat Abitur hett Scherf vun 1958 af an Juristeree un Soziologie in Freiburg im Breisgau, Berlin un Hamborg studeert. Dor hett he dat eerste un dat tweede juristisch Staatsexamen maakt un hett dat Ganze afslaten mit de Arbeit to’n Dr. jur. Bit 1971 is he denn in Bremen as Afkaat togange ween. Vun 1963 af an is Scherf Maat bi de SPD. Vun 1972 bit 1978 weer he Vörsitter vun de SPD in dat Land Bremen. Vun 1984 bit 1999 weer he ok in den Vörstand vun de SPD in Düütschland. 1971 is Scherf in de Bremer Börgerschup wählt wurrn. 1978 is he dor utscheden, as Hans Koschnik em as Senator för Finanzen in sienen Senat upnahmen hett. 1979 is he Senator för Jöögd un Soziale Saken wurrn. Vun 1985 bit 1991 weer he ok noch (twede) Börgermeester un Stellvertreder vun den dormaligen Präsidenten vun’n Senat Klaus Wedemeier. 1987 weer Scherf för’n Öbergang Senator för Gesundheit un Sport. 1990 is he Senator för Bildung, Wetenschup un Kunst wurrn,
Glüsen (hoochdüütsch Todtglüsingen) is en Dörp in de Gemeen Töst (Samtgemeen Töst) in’n Landkreis Horborg, Neddersassen. To Glüsen hebbt polietsch von öllers ok de Öörd Langeloh un Neddernhoff tohöört. An Glüsen langs flütt de Glüser Beek, de denn in’n Noordoosten von’n Oort in de Eest münnt. De Naveröörd sünd Boitschen in’n Noorden, Kakenstörp in’n Noordoosten, Neddernhoff un Lohbargen in’n Oosten, Langeloh, Hökel, Hinkenbossel un Kamp mit Kamperlien in’n Süüdoosten, Otter, Knick un Schillingsbossel in’n Süden, Töst in’n Westen un Wüstenhöben un Duhrn in’n Noordwesten. Glüsen keem an’n 11. November 1105 as Glusinge toeerst in de Oorkunnen vör, nadem Graaf Dierk III. von Katelnborg von sien Vader Land in dat Dörp arvt harr un bi dat Stiften von dat Klooster Katelnborg dissen Besitt dat Klooster mitgeven hett. In’n Eersten Weltkrieg sünd 21 Soldaten ut Glüsen fullen oder vermisst un in’n Tweten Weltkrieg 48. In’n Oktober 1940 is dat Marientorpedolager Glüsen anleggt worrn. Dat leeg in de Schaapheid in’n Noorden von de hüdige B 75 bi Glüsen. Op en Rebeed von 75 Hektar sünd dor 30 bet 50 Bunkers boot worrn, in de Torpedos inlagert worrn sünd, mit de se Scheep in Hamborg utrüst hebbt. Dat Lager weer an dat Enn von
Ho Feng Shan (chineesch 何鳳山 / 何凤山, Hé Fèngshān; * 10. September 1901 in Yiyang, Hunan, Kaiserriek China; † 28. September 1997 in San Francisco), is en chineeschen Diplomaten ween. He hett Hunnerte, unner Umstänn Dusende, vun Joden in de Tied vun’n Tweeden Weltkrieg rett. As de Söhn vun en Buern hett Ho 1921 bit 1925 an de Universität Yali in Changsha studeert. 1926 hett he en Stipendium kregen, datt he sik in Düütschland an de Ludwig-Maximilians-Universität München wieter billen konn. Dor hett he 1932 promoveert un is Dokter in de Weertschopswetenschopen wurrn. Vun 1937 af an hett Ho Feng Shan for dat chineesche Kunselat in Wien in Öösterriek arbeit. As dat Land 1938 vun Nazi-Düütschland overnahmen wurrn weer, bruukde man en „Emigratschoonsverlööf“ (as en Visum for dat Utland), wenn man ut Öösterriek utreisen wull. Ofschoonst siene Uppersten dor düütlich gegen weern, gung Ho bi un stell Visa ut for Schanghai. An un for sik weer dat nich nödig, en Visum to hebben, wenn een na Schanghai wull, man Jöden kemen ohn so’n Visum nich ut Ööstrriek rut. As Diplomaten is Ho later noch in Ägypten, Mexiko, Bolivien un Kolumbien togange ween. 1973 is he in’n Ruhstand intreden un 1997
Andreas „Andi“ Stitzl (* 4. März 1974 in Traunstein) is en ehmalger düütsch Biathlet un Skilanglöper. Andreas Stitzl is 2000 in Zakopane eerstmals bi de Europameesterschapen up de internatschonale Bühne antreeden. He wurr Europameester in' Sprint vör Ivan Masařík un Oļegs Maļuhins un Dart in de Verfolgung. En wiedere Goldmedaille wunn he mit de Staffel, to de ok Jan Wüstenfeld, Gunar Bretschneider un Ulf Karkoschka hörrn deen. 2001 geev he sien Debüt in Ruhpolding in' Biathlon-Weltcup. Nah en 41. Platz in' Sprint keem he in de Verfolgung up Platz 29. In dat Johr 2001 is he weer bi de Europameesterschapen in Haute Maurienne antreeden. Hier wunn he de Sülvermedaille in'T Eenzel achter den Öösterrieker Günther Beck un mit de Düütsch Staffel (mit Michael Greis, Alexander Wolf un Jörn Wollschläger) Gold. In de Saison 2001/02 is he weer mehrfack in' Weltcup antreden. Sien best Saisonergebnis un ok sien best Weltcupergevnis överhoopt, weer Platz 4 in de Verfolgung vun Antholz, nahdem he in dat dortohörrn Eenzelrennen tovör blots up Platz 21 kommen weer. Wiedere Saisonhööchpunkte weern de Gewinn vun de Bronzemedaille in' Sprint bi de Militärweltmeesterschapen in Jericho un de Deelnahm an sien darte Europameesterschapen in Kontiolahti. Hier wunn he gemeensam mit
De Grundschool Glüsen is en Grundschool in dat Dörp Glüsen mit üm un bi 210 Schölers, 16 Schoolmeesters un söven pädagoogsche Mitarbeiders. Dreger is de Samtgemeen Töst. Dat Gebüüd liggt in de Schoolstraat 1. Dat hüdige Schoolhuus mit anslaten Wahnhuus för den Schoolmeester hett an’n 15. März 1957 apenmaakt. 1972 is tosätzlich noch en Turnhall boot worrn. 1984 hebbt se dat Wahnhuus von’n Schoolmeester ümboot un dor en Klassenruum un en Gruppenruum inricht. 1990 is en Twüschenbo boot worrn, twüschen Turnhall un Schoolhuus, in den ok noch twee Klassenrüüm rinkemen. 1993 sünd twee Klassenrüüm, dat Büro un en Lehrmiddelruum nee boot un 2001/2002 is de Pausenhall utboot worrn. In’n August 2010 is ut de vulle Halvdagsschool en apene Ganzdagsschool worrn. Opstunns (2015) gifft dat Plaans, de School aftorieten un en ganz neet Schoolgebüüd to boon. Dat ganze schall 4,2 Milljonen Euro kösten. To’n Schoolbezirk von de School höört Glüsen mit Neddernhoff, Langeloh un Lohbargen. Na Westen hen is Glüsen mit Töst tohoopwussen, dat de Grundschool Töst hett. De Grenz von de Schoolbezirke löppt an de Straten Heidloh/Töster Straat, In’n Stocken, An’t Helferichheim, Tinnhütt un Neddersassenstraat langs. opstunns: Friedhelm Wörner Chronik des heutigen Schulstandortes Bianca Marquardt: Grundschul-Neubauten sind Thema im Tostedter
De Grundschool Töst is en Grundschool in den Oort Töst mit üm un bi 330 Schölers un 24 Schoolmeesters. Dreger is de Samtgemeen Töst. De School hett twee Standöörd, een in de Poststraat 16b un denn en Butensteed in de Dieckhofstraat (üm un bi 75 Schölers). De eerste Nawies för en Volksschool in Töst is ut dat 18. Johrhunnert. An’n 14. März 1811 hebbt de Franzosen Töst ansteken un dorbi is ok dat Schoolhuus mit afbrennt. Disse School weer wohrschienlich dicht bi de Kark un is na den Brand an de sülve Steed wedder opboot worrn. Üm 1850 rüm hett Heinrich Bostelmann op sien Land an de Feldstraat (vondaag Heidenauer Straat) en ne’e Volksschool boot. De School in de Dieckhofstraat is 1873 boot worrn. 1963/1964 is denn tosätzlich en Volksschool in de Poststraat boot worrn. De eerste Schoolbedriev hett al in’n November 1963 anfungen. Offiziell inwieht hebbt se de School an’n 24. April 1964. Von de Tied an harr de School twee Standöörd. 1966 is de School Middelpunktschool för Töst un Ümgegend worrn. To disse Tied sünd dor 564 Schölers na School gahn. Disse Tall is bet 1973 op 1150 stegen. To’n 1. August 1974 is de Middelpunktschool in en
En Schooldreger is de natürliche oder juristische Person, de en School bedrifft. Dat gifft apentliche un fre’e Schooldregers, de Tall von apentliche Dregers (Gemenen, Landkreise etc.) överwiggt aver. De Schooldreger driggt de Saakkösten un de Kösten för Rüüm von en School. Faken is de Schooldreger ok de Egendömer von dat Schoolgebüüd, aver dat mutt nich so ween, wenn dat Gebüüd pacht oder meedt is. In dissen Fall tahlt de Schooldreger de Pacht oder Meed. För de Kösten för dat Lehrpersonal is de Schooldreger bi apentliche Dregers in de Regel nich tostännig, de betahlt dat Bundsland. Apentliche Dregers sünd in Düütschland in de Regel de Städer un Gemenen, de Land- un Stadtkreise oder kreisfre’en Städer un deelwies ok de Bundslänner. Ok Schoolverbänn, wenn to’n Bispeel mehr Gemenen tohoop en School bedrievt, höört to de apentlichen Dregers. Normalerwies sünd Gemenen un Städer Dreger von de Grund-, Haupt-, Real- un Förderscholen un de Gymnasien un Kreise von de Beroopsscholen un besünnere Sünner- un Förderscholen. De Bundslänner sünd faken Dreger von de Heimsünnerscholen (to’n Bispeel för Blinne un Dove), Gymnasien in Opboform mit Internaten un Kollegs. Deelwies sünd Kreise ok Dreger von de Gymnasien, besünners op dat platte Land. Köstendreger bi apentliche Dregers is
Kamp (hoochdüütsch Kampen) is en Dörp in de Gemeen Will (Samtgemeen Töst) in’n Landkreis Horborg, Neddersassen. To Kamp höört von öllers ok de lütten Öörd Haßel un Kamperlien mit bi. Kamp liggt an’n Kamper Beek, de in’n Oosten in’n Fuhlaubeek münnt. De Fuhlaubeek sülvs münnt üm un bi een Kilometer in’n Oosten von dat Dörp in de Eest. De Naveröörd sünd Kamperlien, Langeloh un Hinkenbossel in’n Noorden, Hökel in’n Noordoosten, Handörp in’n Oosten, Will in’n Süüdoosten, Haßel, Lütt un Groot Todtshorn in’n Süden, Otter in’n Westen un Schillingsbosse, Knick, Töst un Glüsen in’n Noordwesten. Kamp keem an’n 11. November 1105 as Volcerecampe toeerst in de Oorkunnen vör, nadem Graaf Dierk III. von Katelnborg von sien Vader Land in dat Dörp arvt harr un bi dat Stiften von dat Klooster Katelnborg dissen Besitt dat Klooster mitgeven hett. De Windmöhl in Kamp is 1866 as Galerie-Hollanner von J. Peters boot worrn. 1892 weer de Möhl in Besitt von W. Fischer un is in dat Johr an Heinrich Blanck verköfft worrn. 1906 is in de Möhl en Motoor inboot worrn. 1963 is dor toletzt Koorn mahlt worrn. De Möhl is jümmer noch in’n Besitt von de Familie Blanck. 2001 hett sik en Möhlenvereen
Tiefenbruch is de hoochdüütsche Naam von Depenbrook, Oort in de Gemeen Töst in’n Landkreis Horborg, Neddersassen. Tiefenbruch is de Familiennaam von Franz Tiefenbruch (1609–1702), düütschen Pädagoog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Depenbrook (hoochdüütsch Tiefenbruch) is en lütten Oort in de Gemeen Töst (Samtgemeen Töst) in’n Landkreis Horborg, Neddersassen. Depenbrook liggt direkt an de Oost. De Naveröörd sünd Quellen in’n Noorden, Töst in’n Noordoosten, Schillingsbossel un Knick in’n Oosten, Otter un Wümmgrund in’n Süüdoosten, Riepshoff in’n Süden, Dreehusen in’n Süüdwesten, Töst-Land un Wümm in’n Westen un Wist in’n Noordwesten. Depenbrook is de Naam von dat Moorland in’n Süden von Wist, dör dat de Oost flütt. Eerst 1953 is an’n Oostrand von dit Rebeed en Hoffsteed anleggt worrn, de denn den Naam Depenbrook kregen hett. Vondaag besteiht de Oort ut en Handvull Hüüs. De Oort is an’n 1. Juli 1972 as Deel von de Gemeen Töst mit de Gemeenreform in Neddersassen an de nu gröttere Gemeen Töst kamen. Depenbrook is evangeelsch-luthersch präägt un höört to dat Kaspel von de Johannes-de-Döper-Kark in Töst. För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört. Von Depenbrook föhrt Straten na Süüdoosten över Riepshoff na Otter oder över Schillingbossel na de Landsstraat 141 un na Noorden över Quellen na Wist oder Töst an de Bundsstraat 75 ran. De L 141 geiht in’n Noorden na Töst
Wümmgrund (hoochdüütsch Wümmegrund) is en lütten Oort in de Gemeen Otter (Samtgemeen Töst) in’n Landkreis Horborg, Neddersassen. Wümmgrund liggt an dat linke Över von de Wümm. De Naveröörd sünd Schillingsbossel, Otter, Kamp un Haßel in’n Noordoosten, Lütt un Groot Todtshorn in’n Oosten, Wessloh un Schiel in’n Süüdoosten, Host in’n Süden, Stell in’n Westen un Königsmoor, Dreehusen un Riepshoff in’n Noordwesten. De Hööv in’n Wümmgrund sünd eerst in dat 20. Johrhunnert anleggt worrn. 1958 hett de Familie Bliwernitz en Hoff mit 24 Hektar Land von de Neddersassische Landsellschop övernahmen. 1990 Hett Günter Bliwernitz senior den Hoff an sien Söhn övergeven. 1996 is en Boxenloopstall mit 100 Boxen boot worrn. 2008 hett de Hoff en Photovoltaikanlaag kregen un 2009 en Biogasanlaag, de 2011 op 570 KW utboot worrn is. In dat Johr is ok de Stall op 220 Plätz vergröttert worrn. 2012 hett Arne Bliwernitz den Hoff övernahmen. De Oort is an’n 1. Juli 1972 as Deel von de Gemeen Otter mit de Gemeenreform in Neddersassen an de nu gröttere Gemeen Otter kamen. Wümmgrund is evangeelsch-luthersch präägt un höört to dat Kaspel von de Johannes-de-Döper-Kark in Töst. För de Kathoolschen is de Hillig-Hart-Kark in Töst tostännig, de siet 1. November 2014 to
Suurhoop (hoochdüütsch Suerhop) is en Oort in de Gemeen Bookholt in’n Landkreis Horborg, Neddersassen. Suurhoop liggt in de Lümbörger Heid. De Ümgegend billt de Suurhoopsheid, wat en Deel von de Lohbargen is. In’n Süüdwesten liggt dat Naturschuulrebeed Bruunsbarg. Na Oosten to liggt de Steenbeek. De Naveröörd sünd Meilsen un Steenbeek in’n Noorden, Bookholt in’n Noordoosten, Reindörp in’n Oosten, Seppens un Holm-Seppens in’n Süüdoosten, Wörm in’n Süden, Hökel, Langeloh un Lohbargen in’n Süüdwesten, Sprötz in’n Westen un Triller Barg un Brumhagen in’n Noordwesten. Suurhoop is keen olen Oort. Bet in dat 20. Johrhunnert weer dat en Heidlandschop ahn Hüüs. Eerst 1913 sünd de eersten Siedlungshüüs in Suurhoop boot worrn. Mit de Tied sünd jümmer mehr Wahnrebeden anleggt worrn un de Oort hett sik op dat Rebeed von dree Öörd utbreedt: Bookholt, Sprötz un Trill. Dorüm sünd för Suurhoop vondaag ok dree verscheden Oortsrääd binnen de Gemeen Bookholt tostännig. De Oort is as Deel von de Gemenen Bookholt un Trill an’n 1. Juli 1972 mit de Gemeenreform in Neddersassen an de nu gröttere Gemeen Bookholt kamen. Suurhoop is evangeelsch-luthersch präägt. För de Kathoolschen is de St.-Petrus-Kark in Bookholt tostännig. Von Suurhoop loopt lüttjere Straten in’n Westen na Sprötz an de Kreisstraat 72
Triller Barg (hoochdüütsch Trelder Berg) is en lütten Oort in de Gemeen Bookholt in’n Landkreis Horborg, Neddersassen. De Oort höört polietsch al von öllers bi Trill mit bi. De Triller Barg liggt en Stück in’n Süden von’n Stuvenwoold, dicht bi’n Schierenbarg, de 98 Meter över NN liggt. De Naveröörd sünd Mienenbüddel in’n Noorden, Dangersen, Steenbeek un Meilsen in’n Noordoosten, Bookholt in’n Oosten, Suurhoop in’n Süüdoosten, Sprötz in’n Süden, Trill in’n Süüdwesten, Dreest in’n Westen un Winzendörp un Klauenborg in’n Noordwesten. As 2002 dat Gewarvrebeed Triller Barg anleggt worrn is, sünd dorbi en ganze Reeg archäoloogsche Funnen vördaag kamen. Disse Funnen höört to en 1800 Johr ole Siedlung, de Trill 23 nöömt warrt. De Funnen sünd as Boddendenkmaal registreert. De Oort is as Deel von de Gemeen Trill an’n 1. Juli 1972 mit de Gemeenreform in Neddersassen Deel von de Gemeen Bookholt worrn. Triller Barg is evangeelsch-luthersch präägt un höört to dat Kaspel von de Krüüzkark in Sprötz. För de Kathoolschen is de St.-Petrus-Kark in Bookholt tostännig. In’n Süüdwesten von Triller Barg staht twee Windkraftanlagen. In Triller Barg an de Krüzung von B 3 un B 75 liggt dat Gewarvrebeed Triller Barg, dat 64,8 Hektar groot is. Dat Gewarvrebeed is 2002
Willi Höfig (* 22. November 1937 in Wersermünn (hüüt Bremerhaven)) war en plattdüütsche Lyriker un Kolumnist. Höfig hett Publizistik un Volkskünn in Mönster un Berlin studeert un 1971 sien Dokter (Dr. phil.) maakt. Denn weer he lange Johrn Bibliothekaar an de Staatsbibliothek in Berlin un vun 1991 af an de Universitätsbibliothek in Kiel, toletzt as Oberbibliotheksrat. Siet Enn 2000 pensioneert, leevt he in Ockholm/Nordfreesland. Höfig schrifft Onlinekolumnen op plattpartu.de un nedderdüütsche Lyrik. 2015 hett he den Freudenthal-Pries tosamen mit Marlou Lessing wunnen. Gedichtband Drievsel un Driften, 2013, Isensee-Verlag Gedichtband Dat grote Speel. Renshi, 2015, verlag.marless.de, tosamen mit Marlou Lessing Der deutsche Heimatfilm 1947-1960. - Stuttgart 1973. Die Behandlung von Tageszeitungen an wissenschaftlichen Bibliotheken. Eine bibliothekarische Leitstudie. - Pullach bei München 1975. Zeitungspapier und Mikrofilm. Ihre Lebensdauer im bibliothekarischen Betrieb. - Berlin 1979 [mit Heinz Gittig:] Berliner Zeitungen und Wochenblätter in Berliner Bibliotheken. Katalog der Bestände vom 17. Jahrhundert bis zur Gegenwart.- Berlin 1991. Zeitungen in Bibliotheken. Bericht über ein Stiefkind, mit notwendigen Empfehlungen. Hrsg. von Willi Höfig und Wilbert Ubbens im Namen der Zeitungskommission des Deutschen Bibliotheksinstituts. - Berlin 1986 Butendem ca. 300 Artikels un Rezensionen in bibliothekarische un volkskünnige Tiedschriften, ok in Sammelbännen un in’t Internet, as in Informationsmittel:
Joan Lorring (* 17. April 1926 in Hongkong; † 30. Mai 2014 in Sleepy Hollow, New York; eegentlich: Madeleine Ellis) weer en US-amerikaansch Schauspelerin. Nach den Utbröök vun den Tweeten Weltkrieg truck Ellis 1939 mit hör Moder nah San Francisco in Kalifornien un funn tonächst bi't Radio en Anstellung. Hör Lienwanddebüt harr se 1944 in Song of Russia mit Robert Taylor in de Hööftrull, in dat sülvig Johr dreih se ok The Bridge of San Luis Rey. Dat Filmstudio hett hör Naam in Joan Lorring ännert. För hör dorstellerisch Leistung vun en jung Moder in Das grüne Korn, de en Universität erpresst, wurr Lorring 1946 för den Oscar as Best Nevendorstellerin nomineert. In Hier irrte Scotland Yard un Drei Fremde (beid 1946) stunn se mit Sydney Greenstreet un Peter Lorre vör de Kamera. In den 1950er Jahren war Lorring dann vermehrt in Fernsehrollen zu sehen, so wark se ünner annern in de US-Feernsehserien Valiant Lady un Norby mit. Enn’ vun de 1970er Johren hett se noch en lütt Rull in de Seepenoper Ryan’s Hope övernommen. Joan Lorring weer verheiraadt un harr twee Kinner. Oscar-nominated actress Joan Lorring, who appeared in ‘The Corn is Green,’ dies in New York Joan Lorring.
De Madagaskar-Goos (Alopochen sirabensis) is en Vagel, de to de Unnerfamilie vun de Halfgöse tohören deit. Düsse Aart is midderwielen utstorven. Se hett bloß man up Madagaskar leevt. Dat gifft Forschers, de meent, hier hannel sik dat um en Unneraart vun de Mauritius-Goos, de ok al utstorven is. Up jeden Fall weer se verwandt mit de hüdige Nilgoos. De Aart Alopochen sirabensis is al 1897 up de Grundlaag vun Knaken beschreven wurrn, de vun den Vagel funnen wurrn sünd. Dat hett dormols de brittsche Paläontologe Charles William Andrews maakt. 1997 is denn dat Oller vun de Knaken dör de Versneller-Massspektrometrie bestimmt wurrn. Dor is denn bi rutkamen, datt düsse Vagelaart eerst in dat Holozän utstorven weer. De Knakenreste sünd so vun um 1380 (+/- 90 Johre) rüm ween. Worüm de Vagel utstorven is, is nich bekannt. Kàlmàn Lambrecht: Handbuch der Palaeornithologie, Gebrüder Borntraeger, Berlin, 1933 http://taxonomicon.taxonomy.nl/TaxonProperties.aspx?id=647506&tree=0.1 http://www.ornitaxa.com/SM/Fossil/FossilAnati.htm Samuel T. Turvey: Holocene Extinctions, 2009, ISBN 0199535094 (Seite 67)
En apen Stadt is in dat Kriegsrecht en Stadt, de von de Truppen, de ehr vörher hollen hebbt, nich mehr verdeffendeert warrt. Dat heet, dat de Angriepers de Stadt innehmen köönt, ahn dat se mit Wedderstand reken mööt. De Angriepers hebbt denn de Plicht, de Stadt ok ahn Gewalt intonehmen. Grundlaag is Artikel 25 von de Haager Landkriegsordnung, de seggt: Dat is verbaden, Städer, Dörper, Wahnungen oder Gebüüd antogriepen oder to bumbarderen, de nich verdeffendeert warrt. Dat schall helpen, dat de Inwahners nich unnödig lieden mööt un schall ok de histoorschen Gebüüd von en Stadt schulen. Vör allen in’n Tweten Weltkrieg sünd en Reeg Städer to apen Städer verkloort worrn.
Steenbeek (hoochdüütsch Steinbeck) is en Dörp in de Gemeen Bookholt in’n Landkreis Horborg, Neddersassen. Tohoop mit Meilsen billt de Oort de Oortschop Steenbeek-Meilsen binnen de Gemeen Bookholt mit egen Oortsraad un Oortsbörgermeester. Steenbeek liggt in de Lümbörger Heid an’n Süüdrand von’n Stuvenwoold. Bi’n Oort doot de Steenbeek un de Meilser Beek tohoopfleten. De Naveröörd sünd Dangersen in’n Noorden, Dibbersen un Vaans in’n Noordoosten, Bookholt in’n Süüdoosten, Suurhoop in’n Süden, Brumhagen, Triller Barg un Meilsen in’n Süüdwesten un Klauenborg, Winzendörp, Wennersdörp un Mienenbüddel in’n Noordwesten. In’n Tweten Weltkrieg sünd 22 Soldaten ut Steenbeek fullen oder vermisst. In de Franzosentied von 1810 bet 1814 hett de Oort to de Mairie Jesborg in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to dat Amt Mesborg tohöört un denn von 1859 bet 1885 to dat Amt Töst. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. 1865 sünd Meilsen un Steenbeek to een Gemeen tohoopleggt worrn. De Oort is an’n 1. Juli 1972 mit de Gemeenreform in Neddersassen Deel von de Gemeen Bookholt
Dat Good Lauenbrüch (hoochdüütsch Gut Lauenbrück) is en Eddelgood in dat Dörp Lauenbrüch. Dat liggt in de Gemeen Lauenbrüch (Samtgemeen Fintel) in’n Landkreis Rodenborg, Neddersassen. To dat Good hett ok dat Vörwark Moorhuus höört. Bet 1825 harrn de Goodsherrn de Gerichtsborkeit in dat Gericht Lauenbrüch. Dat Good liggt in Lauenbrüch an dat Noordöver von de Wümm güntsied de Steed, an de de Fintau in de Wümm münnt. As Daniel vun Wichtrich 1342 Bischop von dat Bisdom Veern warrn schull, keem dat to en Stried mit dat Veerner Doomkapittel. In dissen Stried sünd ok Truppen ut dat Hartogdom Bruunswiek-Lümborg in dat Stift Veern infullen. Willem II., de Hartog von Bruunswiek-Lümborg, hett denn twüschen 1344 un 1352 an de Steed, an de Wümm un Fintau tohoopfleten doot, en Waterborg boon laten, de Leuwenbrughe heten hett. De Naam kummt von’n Bruunswieker Lööw as Wapendeert von dat Hartogdom. Mit en Oorkunn von’n 15. Juli 1493 hett Hartog Hinnerk den Vaagd von Celle, Cord von Bothmer ut de Drakenbörger Lien von de Familie von Bothmer, de Borg as Lehn geven. De Waterborg is 1775 afbrennt. Dat hüdige Herrnhuus hett twüschen 1858 un 1860 Theodor von Bothmer boon laten. To dat Good höört vondaag 600 Hektar
De Dullerner Möhl weer en Watermöhl in Dullern in de hüdige Gemeen Dullern (Samtgemeen Hornborg) in’n Landkreis Stood, Neddersassen. De Möhl leeg an Dullerner Beek, de sien Born in’n Rüster Forst hett un in de Moorwettern münnt. De Beek weer to veer Möhlendieken opstaut, von de vondaag noch twee nableven sünd, de Buschdiek un de ünnere Möhlendiek. In de Midd von dat 19. Johrhunnert hett de Möhl de Familie Gercken tohöört. In de Johren 1960 hett de Möhl Rudolf Ehlers tohöört un weer verpacht an Hans Nodorf. To de Tied is de Möhl al nich mehr mit Water lopen man mit Motorkraft. Later is de Möhl afreten worrn. De Watermöhl finnt sik vondaag ok in dat Wapen von de Gemeen Dullern wedder, de en sülvern Möhlenrad op blauen Grund wiest. In de Franzosentied von 1810 bet 1814 hett de Möhl to de Mairie Stood in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Möhl hett vör 1859 to dat Amt Stood tohöört un denn von 1859 bet 1885 to dat Amt Himmelpoorten. Na 1885 weer dat in’n Kreis Stood. 1932 is
Anna Christina („Anni“) Friesinger-Postma (* 11. Januar 1977 in Bad Reichenhall) is en ehmalge düütsche Iesflinklöpersche. Ehr Vader Georg Friesinger (ut Düütschland) un ok ehr Moder Janina („Jana“) Korowicka (ut Polen) weern al Ieslöpers. Jana weer in dat poolsche Team vun den olympschen Winterspelen vun 1976. Annis Broder Jan un Süster Agnes sünd ok Iesflinklöpers. Se wahnt vundaag in Soltborg in Öösterriek. An'n 11. August 2009 hett se in dat Slott Mirabell in Soltborg ehrn langjöhrigen Fründ Ids Postma heiraat'. He is en vörmoligen nedderlannschen Iesflinklöper. Bi de olympschen Spelen hett se fiev mal ’n Medalje wunnen, dorvan dree Mal en Goldmedalje. Se is mehrmals Weltmeestersche wesen un hett ok sünst ’n Reeg vun Medaljen sammelt. Anni Friesinger. Mehr Biller, Videos oder Audiodateien to’t Thema gifft dat bi Wikimedia Commons. Friesinger-Postma hör Webupträe TeamAnniFriesinger Biller un Fotos vun Friesinger-Postma Statistik up de Siet Speedskatingnews Statistik bi effesport (nld.) Seit heute heißt Anni Friesinger auch Postma In: Die Welt vun'n 11. August 2009